laion/Wikipedia-Exotic huggingface dataset:
חנוכה חנוכה

חנוכה חנוכה הוא שיר שכתב לוין קיפניס לחג החנוכה. קיפניס טען בראיון שקוים עימו כי את המוזיקה הלחין ד"ר ברוך בן-יהודה, אבל הוא לא רצה שיזכירו את שמו. יש הטוענים כי בן יהודה התוודע ללחן כשביקר בראש פינה. שם, לפי טענתם, זומר הלחן בחתונות. השיר זכה לביצועים רבים, כאשר המוכר שביניהם הוא של דליה עמיהוד ומקהלת הילדים. השיר זכה גם בביצועים של יגאל בשן, של לברי מרק ושל הס יעקב. "חנוכה חנוכה" באתר בית לזמר העברי מילות השיר "חנוכה חנוכה" והאזנה לו באתר זמרשת מילות השיר "חנוכה חנוכה" באתר שירונט חנוכה חנוכה, בביצוע דליה עמיהוד ומקהלת ילדים - חנוכה חנוכה, סרטון באתר יוטיוב חנוכה חנוכה, בביצוע חנוכה חנוכה - שירי חנוכה, סרטון באתר יוטיוב מידע על חנוכה חנוכה בקטלוג הספרייה הלאומית הדר בן-יהודה, נס החנוכה של לוין קיפניס, בבלוג "הספרנים" של הספרייה הלאומית, דצמבר 2018 עבודה אודות הזמר העברי, ציפי פליישר חנוכה חנוכה, זמרשת - זמר עברי מוקדם חנוכה חנוכה, בביצוע דליה עמיהוד ומקהלת ילדים - חנוכה חנוכה, סרטון באתר יוטיוב חנוכה חנוכה, בביצוע חנוכה חנוכה - שירי חנוכה, סרטון באתר יוטיוב חנוכה חנוכה חג יפה כל כך, בית לזמר
Live at the Wiltern

Live at the Wiltern הוא אלבום הופעה הראשון של הלהקה הבריטית פלורנס אנד דה משין. האלבום יצא לאור ב-28 ביוני 2011 על ידי חברת התקליטים איילנד רקורדס. מידע על האלבום Live at the Wiltern באתר MusicBrainz Live at the Wiltern, allmusic (באנגלית) Live at the Wiltern, נבדק ב-2020-05-11
הדוגמה והריטואל של המאגיה העליונה

הדוגמה והריטואל של המאגיה העליונה (בצרפתית: Dogme et Rituel de la Haute Magie) הוא ספר שכתב אליפז לוי בנושא מאגיה. הספר פורסם בשני כרכים: הכרך הראשון, שעסק בתאוריה של המאגיה, פורסם בשנת 1854. הכרך השני, שעסק בפולחן המאגי, ראה אור בשנת 1856. בשנת 1896, תורגם הספר לאנגלית על ידי ארתור אדוארד וייט. היצירה משכה את תשומת לבם של מדענים ומשכילים אחרים בשל השקפותיה בנושא חקר המאגיה, הדת ומדעי הטבע. הספר עורר מחדש את החקר הרוחני האזוטרי במערב. אליפז לוי מציג בספר את המאגיה כתחום הנמצא בין המדע לדת, ומאמין שיש לה את הפוטנציאל לפייס ולחבר בין הדת והמדע. הספר מורכב מ-22 פרקים, אשר מקבילים לכאורה ל-22 הקלפים של הארקנה הגדולה של קלפי הטארוט. Transcendental Magic: Its Doctrine and Ritual - Mar 05, 2020 | PBA Galleries in CA, LiveAuctioneers (באנגלית) Doctrine-Ritual-High-Magic-Translation, www.amazon.com Eliphas Levi | French Occult Writer & Ceremonial Magician | LegalNoodle, Dean McAdams' Blog, ‏2019-01-04 (באנגלית) ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
מסיב דופק

מסיב דופק המכונה גם מסיב אוגוסטו פינושה או מסיב שנטה טריסטה (באנגלית: Dufek Massif; או Augusto Pinochet Massif; או Santa Teresita Massif) הוא מסיב או רכס הרים, המכוסה ברובו שלגים, בחלק הצפוני של הרי פנסקולה, בארץ המלכה אליזבת שבאנטארקטיקה. אורכו של המסיב 50 קילומטרים. המסיב ממוקם ממערב לרכס פורסטל (אף הוא בהרי פנסקולה). שטחו של המסיב 11,668 קילומטרים רבועים. הנקודה הגבוהה ביותר במסיב היא פסגת אינגלנד, שגובהה 2,150 מטרים מעל פני הים. במסיב מצויים האתרים: ההר התגלה מהאוויר וצולם מהאוויר לראשונה בטיסה שנערכה ב--13 בינואר 1956, על ידי מטוס סיור שטס במשימה לחצות את אנטארקטיקה במסגרת מבצע דיפ פריז. הטיסה החלה ממצר מקמרדו והמטס חצה את היבשת, הגיע לים ודל, ושב לנקודת מוצאו. מיפוי כל אזור הרי פנסקולה (וכן המסיב), בוצע על ידי הסקר הגאולוגי של ארצות הברית בשנים 1967 ו- 1968. המיפוי כלל סקרים על הקרקע, ובוצע בנוסף בהתבסס על תצלומי אוויר שצולמו על ידי צי ארצות הברית בשנת 1964. שמו של המסיב ניתן לו על ידי הוועדה המייעצת לשמות אנטארקטיים. המסיב נקרא על שמו של אדמירל משנה ג'ורג' ג'יי. דופק, מצי ארצות הברית, שהיה המפקד הישיר של כוח המשימה 43 של חיל הים האמריקאי, במהלך מבצע דיפ פריז (שבמסגרתו התגלה המסיב). אתרים נוספים באנטארקטיקה הקרויים על שמו של אדמירל משנה ג'ורג' ג'יי. דופק: חוף דופק ראש דופק הר דופק • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, PP 443 - 453 • BECK, M., FORD, A. & BOYD, W. Palaeomagnetism of a Stratiform Intrusion in the Pensacola Mountains, Antarctica, Nature 217, 534–535 (1968). https://doi.org/10.1038/217534a0 • Dominic A. Hodgson, Peter Convey, Elie Verleyen, Wim Vyverman, Sandra J. McInnes, Chester J.Sands, Rafael Fernández-Carazo, Annick Wilmotte, Aaike De Wever, Karolien Peeters, Ines Tavernier, Anne Willems, The limnology and biology of the Dufek Massif, Transantarctic Mountains 82° South, Polar Science Volume 4, Issue 2, August 2010, Pages 197-214 https://doi.org/10.1016/j.polar.2010.04.003 מדיה וקבצים בנושא מסיב דופק בוויקישיתוף מסיב דופק באתר הסקר הגאולוגי של ארצות הברית מסיב דופק באתר הגאזט האנטארקטי המשווה SCAR של ממשלת אוסטרליה מסיב דופק באתר peakbagger מסיב דופק באתר mindat תצלום מסיב דופק באתר נאס"א מזג אוויר נוכחי מעודכן במסיב דופק תחזית מזג אוויר עדכנית ארוכת טווח עבור מסיב דופק מידע גאוגרפי והיסטורי מידע גאוגרפי לפי מקור אחר, שיא גובהו של המסיב 1,949 מטרים מעל פני הים חוף דופק באתר הסקר הגאולוגי של ארצות הברית ראש דופק באתר הסקר הגאולוגי של ארצות הברית הר דופק באתר הסקר הגאולוגי של ארצות הברית
Ceremonials

Ceremonials (בעברית: טקסים) הוא אלבום האולפן השני של הלהקה הבריטית פלורנס אנד דה משין. האלבום יצא לאור ב-28 באוקטובר 2011 על ידי חברת התקליטים איילנד רקורדס. מתוך האלבום יצאו חמישה סינגלים. מידע על האלבום Ceremonials באתר MusicBrainz מידע על האלבום Ceremonials באתר AllMusic האלבום Ceremonials באתר Discogs האלבום Ceremonials באתר ספוטיפיי Ceremonials, discogs (באנגלית) Ceremonials, נבדק ב-2020-05-11
סקוט מיי

סקוט גלן מיי (באנגלית: Scott Glenn May; נולד ב-19 במרץ 1954) הוא כדורסלן עבר אמריקאי, אשר שיחק באופן פעיל בין השנים 1976–1988. נבחר בבחירה השנייה של דראפט ה-NBA‏ 1976, ולאורך 7 עונותיו בליגת ה-NBA העמיד ממוצעים כוללים של 10.4 נקודות, 4.1 ריבאונדים ו-1.7 אסיסטים למשחק. בנו הצעיר, שון מיי, זכה בשנת 2005 בטורניר אליפות המכללות כשחקן אוניברסיטת קרוליינה הצפונית, כפי שעשה אביו בשנת 1976 כשחקן אוניברסיטת אינדיאנה; סקוט ושון הם אחד מארבעה צמדי אב ובן אשר זכו באליפות המכללות. מיי נולד וגדל בעיר סנדסקי שבאוהיו, ובין השנים 1972–1976 למד באוניברסיטת אינדיאנה. בעונת 1975/1976 הוליך את קלעי קבוצת הכדורסל של האוניברסיטה, עם 23.5 נקודות בממוצע למשחק, והוביל אותה לצד קנט בנסון וקווין באקנר לזכייה בטורניר אליפות המכללות; לאורך אותה עונה ניצחו ה"הוז'רס" בכל 32 משחקי הקבוצה, בהדרכתו של המאמן חבר היכל התהילה של הכדורסל בוב נייט. בסיום העונה נבחר מיי לחמישיית העונה של ליגת המכללות (First-team All-American), יחד עם בנסון, וכן זכה בפרס נייסמית' המוענק לשחקן המכללות המצטיין בארצות הברית. בקיץ 1976 השתתף מיי באולימפיאדת מונטריאול כשחקן נבחרת ארצות הברית בכדורסל, אשר ניצחה בכל שבעת משחקיה וזכתה במדליית הזהב. לאורך הטורניר שימש כשחקן חמישייה קבוע, לצדם של פיל פורד, קווין באקנר, אדריאן דאנטלי ומיץ' קופצ'אק, וקלע 16.7 נקודות בממוצע למשחק. בדראפט ה-NBA‏ 1976 נבחר מיי על ידי שיקגו בולס בבחירה השנייה, אחרי ג'ון לוקאס שנבחר ראשון. בעונתו הראשונה בשיקגו קלע 14.6 נקודות ואסף 6.1 ריבאונדים בממוצע למשחק, ובסיומה נבחר לחמישיית הרוקיז של העונה. בעונה העוקבת המשיך להציג יכולת טובה, עם ממוצעים של 13.4 נקודות ו-6.0 ריבאונדים למשחק, אולם ב-3 העונות הבאות עם הבולס שימש בעיקר כשחקן ספסל, ותרם 8.2 נקודות למשחק בלבד. לקראת עונת 1981/1982 חתם על חוזה במילווקי באקס. באותה עונה קלע 9.0 נקודות למשחק עבור הבאקס, אשר הודחו בסיבוב הפלייאוף הראשון. בקיץ 1982 שוחר ממילווקי וחתם בדטרויט פיסטונס, במדיה שיחק בתשעה משחקים בלבד בטרם שוחרר. בין השנים 1983–1988 שיחק בליגת העל האיטלקית עבור הקבוצות ברשה לאונסה, פלקנסטרו טורינו, וירטוס רומא וליברטאס ליבורנו. בסיום עונת 1987/1988 פרש מיי ממשחק, בגיל 34. פרופיל, באתר Basketball-Reference פרופיל, באתר Sports-Reference פרופיל אולימפי, באתר olympedia.org פרופיל, באתר פיב"א פרופיל, באתר ליגת ה-NBA סטטיסטיקות הקריירה של מיי ב-NBA, באתר basketball-reference.com הצמדים הנוספים הם מארקס וכריס ג'ונסון, הנרי ומייק ביבי, ודרק ונולאן סמית'. סטטיסטיקות המכללות של מיי, באתר sports-reference.com נבחרת ארצות הברית באולימפיאדת 1976, באתר USA Basketball רשימת הנבחרים בדראפט 1976, באתר basketball-reference.com
יוליה טקשינה

יוליה יבגנייבנה טקשינה (נולדה ב-9 ביולי 1980) היא שחקנית לתיאטרון וקולנוע, רקדנית ודוגמנית רוסית. יוליה טקשינה נולדה בבלגורוד, מחוז בלגורוד, רוסיה הסובייטית, ברית המועצות. בגיל שבע הצהירה על רצונה להצטרף לתיאטרון הסוברמניק במוסקבה, שם אחיה הגדול ולדימיר היה רקדן. לאחר שסיימה את לימודיה בתיכון בשנת 1997, נכנסה לפקולטה לעיתונאות של אוניברסיטת מוסקבה, אולם לאחר שלמדה בה שנה וחצי, עזבה את האוניברסיטה ובגיל 21 ניסתה את מזלה בתחום המשחק. בשנת 2002, היא נכנסה לתחום המשחק בבית הספר לתיאטרון על שם שצ'וקין במוסקבה. היא סיימה את לימודיה בשנת 2006. בתחילת שנות האלפיים היא לקחה חלק בצילומי כמה קטעי וידאו למוזיקה. בפרט, בשנת 2000 היא כיכבה בסרטון הווידאו של דמיטרי מליקוב לשיר "חרוזים", ובשנת 2003 - בקליפ של להקת הפופ סטרלקי לשיר "רוח קטנה". בשנת 2005 היא עשתה את הופעת הבכורה שלה בטלוויזיה, כשגילמה את ויקה קלוצ'קובה בסדרת הטלוויזיה קטי המכוערת, תפקיד זה הביא תהילה לשחקנית השאפתנית, שבזכותה קיבלה הזמנה להצטלם בסדרות וסרטים חדשים. בשנת 2012 היא כיכבה בכמה פרקים בסדרת הטלוויזיה הקומית "המטבח". בשנת 2014 שיחקה תפקיד מרכזי בסדרת הטלוויזיה "בואו וננשק" בערוץ הטלוויזיה האוקראיני "1+1". יוליה התחתנה בנישואים אזרחיים עם השחקן גריגורי אנטיפנקו, אותו פגשה בסדרה קטי המכוערת (2005). לאחר מכן נולדו לשניים שני בנים. ב-2012, לאחר שש שנות נישואים, הזוג נפרד. יוליה טקשינה, ברשת החברתית אינסטגרם יוליה טקשינה, במסד הנתונים הקולנועיים IMDb (באנגלית) יוליה טקשינה, במסד הנתונים הקולנועיים KinoPoisk (ברוסית) יוליה טקשינה. ביוגרפיה, פילמוגרפיה, תמונות // ruskino.ru Театральный институт имени Бориса Щукина. Актёрский факультет. Галерея выпускников. 2000-е годы. (אורכב 25.02.2020 בארכיון Wayback Machine) Официальный сайт Театрального института имени Б. В. Щукина // htvs.ru "ВИДЕО. Дмитрий Маликов. — «Бисер» (2000 год)" (ברוסית). // malikov.ru. אורכב מ-המקור ב-2013-08-30. נבדק ב-2013-08-30. "Антипенко «надоело» жить с Такшиной" (ברוסית). // newsme.com.ua. 2012-10-05. אורכב מ-המקור ב-2013-06-07. נבדק ב-2013-06-06. "Григорий Антипенко и Юлия Такшина расстались" (ברוסית). «Вокруг ТВ» // vokrug.tv. 2012-06-27. אורכב מ-המקור ב-2013-08-30. נבדק ב-2013-08-30.
יחסי הפיליפינים – קוריאה הדרומית

יחסי הפיליפינים–קוריאה הדרומית הם היחסים הדיפלומטיים בין רפובליקת הפיליפינים ובין הרפובליקה של קוריאה. בין המדינות מתקיימים יחסים פוריים בנושאים רבים, וביניהם דיפלומטיה, ביטחון, כלכלה ותיירות. שתי המדינות כוננו יחסים דיפלומטיים בילטרליים ב-3 במרץ 1949. הפיליפינים הייתה המדינה החמישית בעולם, והראשונה באסיה להכיר בקוריאה הדרומית כמדינה עצמאית. דרום קוריאה היא שותפת המסחר השישית בגודלה של הפיליפינים, ואילו הפיליפינים היא המדינה השלישית האטרקטיבית בדרום מזרח אסיה למשקיעים מדרום קוריאה נכון ל-2011. אזרחי קוריאה הדרומית מרבים לבקר בפיליפינים, כאשר בשנת 2011, מספר אזרחי המדינה שטיילו בפיליפינים היה הגבוה ביותר מבין שאר המדינות. אחריהם ברשימה הופיעו יפן וארצות הברית. היחסים הצבאיים בין המדינות החלו בעקבות מלחמת קוריאה, כשממשלת הפיליפינים שלחה כוחות צבאיים לעזור במערכה נגד קוריאה הצפונית וסין. דרום קוריאה מספקת אמצעי לחימה, מטוסי קרב וספינות קרב לכוחות הצבא של הפיליפינים, למלחמה נגד המורדים הקומוניסטים והמוסלמים במדינה. קוריאה הדרומית מיוצגת בפיליפינים על ידי שגרירות שהיא מחזיקה במנילה, בירת המדינה. הפיליפינים מיוצגת בקוריאה הדרומית על ידי שגרירות שהיא מחזיקה בסיאול, בירת המדינה. נכון לשנת 2011 כ-90,000 אזרחי דרום קוריאה מתגוררים בפיליפינים. נכון לשנת 2009 כ-45,000 אזרחי הפיליפינים קוריאה מתגוררים בקוריאה הדרומית. מדיה וקבצים בנושא יחסי הפיליפינים – קוריאה הדרומית בוויקישיתוף
ז'ורז' דיאמל

ז'ורז' דיאמל (לעיתים מתועתק דימל, דיהאמל, דיהמל; בצרפתית: Georges Duhamel;‏ 30 ביוני 1884 – 13 באפריל 1966), סופר ומשורר צרפתי. ז'ורז' דיאמל נולד ברובע ה-13 שבדרום פריז למשפחה שפרנסתה הייתה תלויה באב הפכפך ולא יציב. אחרי נדודים בין מקומות מגורים שונים בילדותו, הצליח בכל זאת לעבור את בחינות הבגרות, והחליט להיות רופא, אם כי נטה לספרות. בין 1906 ו-1909, יחד עם שארל וידראק (שמאוחר יותר נישא לאחותו) ייסד אגודה של סופרים, משוררים, מוזיקאים וציירים. ב-1912 שימש כעורך כתב העת "מרקור דה פראנס". ב-1914, עם הכרזת מלחמת העולם הראשונה התגייס לצבא הצרפתי ושימש כרופא מנתח בחזית במשך ארבע שנים. בהשפעת התנסותו זו, כתב שני ספרים שזכו להצלחה מיידית: "חייהם של קדושים מעונים" ו"ציויליזציה", וקיבל את פרס גונקור ב-1918. כאשר חזר לחיים אזרחיים הקדיש את עצמו לספרות לחלוטין, והטיף בכתביו לחברה בעלת פנים אנושיות. ב-1919 גילה את עמק הנהר אואז, ואת הכפר ורמנדואה שמצפון לפריז, ובילה שם את חופשותיו. ב-1935 נבחר דיאמל לאקדמיה הצרפתית. בין 1930- ו-1940 ערך מספר מסעות בצרפת ובחו"ל. הוא השתתף בוועידות ופרסם מאמרים שבהם הטיף לחברה המיוסדת על אנושיות ולא על קידמה מדעית. במשך מלחמת העולם השנייה שימש כמזכיר האקדמיה הצרפתית, והנאצים הכריזו על כתביו כאסורים לקריאה. הוא התנגד באומץ לב לחברי האקדמיה שתמכו במשטרו של אנרי פיליפ פטן, ששיתף פעולה עם הנאצים, ועל כך זכה מאוחר יותר לשבחים מפיו של שארל דה גול. ב-1947 נתמנה לנשיא חברת "אליאנס פרנסז", והמשיך בעבודתו למען התרבות הצרפתית. הוא ייסד בתי ספר רבים של "אליאנס פרנסז" בכל רחבי צרפת. החל ב-1960 התערערה בריאותו והוא נאלץ לצמצמם את פעילותו. ז'ורז' דיאמל מת בכפר ורמנדואה ב-1966. סַלַווֶן (1920–1932) דברי הימים לבית פַסקייֶה (1933–1944) ז'ורז' דימל, וִדוי של חצות: סיפור; תרגם מצרפתית: א.ל. יעקובוביץ, תל אביב: מסדה, תש"א. ז'ורז' דיהאמל, שני אנשים; תורגם מצרפתית בידי חיים אברבאיה, תל אביב: עם עובד ('ספריה לעם'), תש"ך 1960. (רומן) (Deux hommes) ג'ורג' דיהמל, התאומים, או, שפני הניסיון של פרופסור פיפ; תרגמו מצרפתית: משה לזר, רנה שני; ציורים: ברתולד מאן, רמת גן: מסדה, 1968. ז'ורז' דיאמל, ברשת החברתית Goodreads ז'ורז' דיאמל, באתר "Find a Grave" (באנגלית) ז'ורז' דיאמל, באתר אנציקלופדיה בריטניקה (באנגלית) כתבי ז'ורז' דיאמל בפרויקט גוטנברג (באנגלית) ג'ורג' דיהמל (1884-1966), דף שער בספרייה הלאומית
MTV Unplugged (אלבום של פלורנס אנד דה משין)

MTV Unplugged הוא אלבום הופעה השני של הלהקה הבריטית פלורנס אנד דה משין. האלבום יצא לאור ב-6 באפריל 2012 על ידי חברת התקליטים איילנד רקורדס. מידע על האלבום MTV Unplugged באתר MusicBrainz האלבום MTV Unplugged באתר Discogs MTV Unplugged, discogs (באנגלית) MTV Unplugged, נבדק ב-2020-05-11
איגוד כללי של סופרים בישראל

איגוד כללי של סופרים בישראל, עמותה רשומה של סופרים ישראלים, הוקמה בשנת 1995, בשל חילוקי דעות באגודת הסופרים העברים במדינת ישראל, על קבלתם של סופרים שאינם כותבי עברית אל שורות האגודה. קבוצה של סופרים, חברי האגודה, בהם היושב ראש הראשון של האיגוד, המשורר והעורך יעקב בסר, חיים נגיד, פסח מילין, אריה סיון, יהודית כפרי ומרים איתן הקימו את האיגוד הכללי של הסופרים, אשר לשורותיו מתקבלים סופרים הכותבים בכל השפות. היום כולל האיגוד כ-400 יוצרים הכותבים בעברית, כ-100 יוצרים הכותבים בערבית, כ-20 יוצרים הכותבים ברוסית ועוד מספר כותבי יידיש, צרפתית ואנגלית. האיגוד עורך ערבים ספרותיים, סדנאות כתיבה ומפגשים חד-שנתיים במסגרת סופי שבוע ספרותיים בבתי הארחה. כן מוציא האיגוד פעמיים בשנה כתב עת ספרותי בשם "גג", בעריכת ד"ר חיים נגיד, שהוקם בשנת 1998, כתב עת לתיאטרון עכשווי, "תיאטרון", בעריכת פרופ' גד קינר וד"ר חיים נגיד, שהוקם בשנת 2000 ויוצא לאור שלוש פעמים בשנה, והוצאת ספרים "ספרא", שהוקמה בשנת 2005. ביוזמתו ובעריכתו של חיים נגיד. בספרא רואים אור ספרי שירה, רומאנים (בהם רב המכר "אם החיטה" מאת מיקי בן-כנען), ספרי עיון וספרי מחזות. לאיגוד אתר אינטרנט, ובו מוקצה לכל חבר איגוד אתר משנה משלו. בשנת 2009 ייסד חיים נגיד את פרס אס"י (פרס איגוד סופרי ישראל), הניתן לחמישה סופרים - ועיקרו הוצאת ספרם החדש והפצתו על ידי איגוד הסופרים. ב-1 באפריל 2024 הגישה רשמת העמותות לבית המשפט בקשה לפירוק העמותה. אתר האינטרנט הרשמי של איגוד כללי של סופרים בישראל איגוד כללי של סופרים בישראל, באתר "גיידסטאר ישראל" איגוד כללי של סופרים בישראל, דף שער בספרייה הלאומית בקשות לפירוק עמותות על ידי בית המשפט, ילקוט הפרסומים 12264, התשפ"ד, 1 באפריל 2024, עמ' 6932
אולג קוז'מיאקו

אולג ניקולאביץ' קוז'מיאקו (רוסית: Оле́г Никола́евич Кожемя́ко ; נולד ב-17 במרץ 1962, צ'רניגובקה, מחוז המשנה צ'רניגוב, פרימוריה, רוסיה הסובייטית, ברית המועצות) הוא פוליטיקאי רוסי, המכהן כמושל פרימוריה מ-26 בספטמבר 2018.[דרושה הבהרה] קודם לכן כיהן כמושל מחוז סחלין מ-25 במרץ 2015 עד 26 בספטמבר 2018 וכמושל מחוז אמור מ-16 באוקטובר 2008 ועד 25 במרץ 2015. את הקריירה שלו כמושל מחוזי החל בעת שמונה למושל המחוז האוטונומי קוריאסקי ב-9 במרץ 2005 ושימש בתפקיד עד 1 ביולי 2007. אולג קוז'מיאקו הוא המושל היחיד ברוסיה שעמד בראש למעלה משלוש מחוזות בפדרציה הרוסית. מדיה וקבצים בנושא אולג קוז'מיאקו בוויקישיתוף אולג קוז'מיאקו, ברשת החברתית פייסבוק אולג קוז'מיאקו, ברשת החברתית אקס (טוויטר) אולג קוז'מיאקו, ביישום טלגרם אולג קוז'מיאקו, ברשת החברתית אינסטגרם אולג קוז'מיאקו, ברשת החברתית טיקטוק אולג קוז'מיאקו, ברשת החברתית VK אולג קוז'מיאקו, סרטונים בערוץ היוטיוב קוז'מיאקו אולג ניקולאייביץ' // עיתון קומרסנט, מס' 189 (4006) מיום 17 באוקטובר 2008 בלוג אולג קוז'מיאקו "Олег Кожемяко вступил в должность губернатора Приморского края" (ברוסית). טאס"ס. נבדק ב-2018-12-20. "Исполняющий обязанности главы Приморья назначен Кожемяко, побывавший губернатором трех регионов". Interfax.ru (ברוסית). 2018-09-26. נבדק ב-2018-09-26. ערך זה הוא קצרמר בנושא פוליטיקאים ובנושא רוסים. אתם מוזמנים לתרום לוויקיפדיה ולהרחיב אותו.
How Big, How Blue, How Beautiful

How Big, How Blue, How Beautiful (בעברית: כמה גדול, כמה כחול, כמה יפה) הוא אלבום האולפן השלישי של הלהקה הבריטית פלורנס אנד דה משין. האלבום יצא לאור ב-29 במאי 2015 על ידי חברת התקליטים איילנד רקורדס. מתוך האלבום יצאו ארבעה סינגלים. מידע על האלבום How Big, How Blue, How Beautiful באתר MusicBrainz מידע על האלבום How Big, How Blue, How Beautiful באתר AllMusic האלבום How Big, How Blue, How Beautiful באתר Discogs How Big, How Blue, How Beautiful, discogs (באנגלית) How Big, How Blue, How Beautiful, נבדק ב-2020-05-11
תמוז

תמוז (מאכדית: dumuzu), הוא חודש בלוח הבבלי ובלוח העברי, הרביעי במספר לפי המסורת המקראית והעשירי לפי המסורת החז"לית. חודש זה חל בתחילת הקיץ. בלוח העברי הקבוע יש בחודש תמוז 29 יום, מה שנקרא "חודש חסר". לפי כללי הלוח העברי, שהונהגו החל מתקופת האמוראים, יום א' בתמוז יכול לחול בימים ראשון, שלישי, חמישי או שישי. כיוון שבחודש הקודם, סיוון, יש 30 יום, ראש החודש הוא יומיים, ביום ל' בסיוון ולמחרתו, ביום א' בתמוז. בלוח השנה העברי כונו בתחילה החודשים לפי מניינם מחודש האביב, ניסן, חודש זה כונה בהתאם: "החודש הרביעי". שורשו האטימולוגי של השם תמוז במונח האכדי תָמוּזִי (Tamuzi), המבוסס על הגרסה השומרית העתיקה דָמוּ-זִיד (Damu-zid) והגרסה השומרית המאוחרת יותר דוּמוּ-זִיד (Dumu-zid), שהפכה מאוחר יותר לדוּמוּזִי (Dumuzi) באכדית. במקורו, היה תמוז שמו של אחד משנים-עשר חודשי השנה בלוח הבבלי, על שם האל "תמוז", שבמיתולוגיה המסופוטמית היה אל הפריון. אל זה מוזכר אף במקרא: ”וַיָּבֵא אֹתִי אֶל פֶּתַח שַׁעַר בֵּית ה' אֲשֶׁר אֶל הַצָּפוֹנָה וְהִנֵּה שָׁם הַנָּשִׁים יֹשְׁבוֹת מְבַכּוֹת אֶת הַתַּמּוּז”. על-פי פרשני המקרא, דרך עבודתו של אליל זה הייתה באמצעות הסקה, ועיניו, שהיו עשויות מתכת שניתכת בחום נמוך (ביחס למתכת שממנה נעשה גוף הצלם), היו נמסות, וכך נראה הפסל כבוכה. על פי הפרשנים, מקור השם תמוז במילה הארמית "למזא" שמשמעותה הצתה, חום והסקה. על שם החום וההסקה נקרא האליל, וכך גם החודש, שמסמל את תוקפו של הקיץ. בתקופת גלות בבל ושיבת ציון חדרו שמות החודשים הבבליים לשפה העברית, ומאז נקרא חודש זה במקורות העבריים "חודש תמוז". פרופסור יעקב שלום ליכט מציין ”יש להניח, ששמו האלילי - "תמוז" לא צרם ליהודאי התקופה הבבלית החדשה, שאלמלא כן בוודאי לא היה מתקבל בישראל - כשם שלא נתקבלו שמות החודשים הכנעניים מהתקופה הטרום גלותית שנדחו מפאת טעם עבודה זרה.” בביתא ישראל החודש נקרא תמוס. תמוז הוא גם השם לחודש יולי בארצות רבות במזרח התיכון. מזל החודש הוא מזל סרטן על שם מערכת כוכבים דמויי סרטן שהייתה בעבר ברקע לשמש בחודש זה. בלוח השנה במגילות קומראן מזל תמוז הוא מזל אריה. שבעה עשר בתמוז - יום תענית המציין את היום שבו הובקעה חומת ירושלים לפני חורבן בית המקדש השני. י"ז בתמוז עד תשעה באב - ימי בין המצרים (תקופה המכונה גם "שלושת השבועות"), ימי אבל שיוסדו לזכר חורבן בית המקדש, שנמשכת עד תשעה באב וחלה כמעט בחציו של חודש זה. יעקב ליכט, מועדי ישראל: זמנים ומועדים בתקופת המקרא ובימי בית־שני, כרך 3 בסדרת "ספריית האנציקלופדיה המקראית", בהוצאת מוסד ביאליק, 1988. ISBN 9653425153 "תַּמּוּז", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק י, עמוד 270, באתר היברובוקס ש"ז כהנא, תמוז פרק 08 – דבר היום: תמוז (שמת לפני אב ואלול) בפודקאסט דברי הימים בהגשת אילן אבקסיס חודשי השנה העברית, באתר האקדמיה ללשון העברית, ‏8 בספטמבר 2015 W. Muss-Arnolt, The Names of the Assyro-Babylonian Months and Their Regents, Journal of Biblical Literature 11, 1892, עמ' 72–94 doi: 10.2307/3259081 ספר יחזקאל, פרק ח', פסוק י"ד רש"י יחזקאל, ח', י"ד; מלבי"ם שם על כך מעיד אף תלמוד ירושלמי, מסכת ראש השנה, פרק א', הלכה ב'. יעקב שלום ליכט, כורש הרצל גורדון, נפתלי הרץ טור סיני, מועדי ישראל זמנים ומועדים בתקופת המקרא ובימי בית-שני, ירושלים: מוסד ביאליק, 1988 ספר יצירה פרק ה' משנה י'
High as Hope

High as Hope (בעברית: גבוה כמו התקווה) הוא אלבום האולפן הרביעי של הלהקה הבריטית פלורנס אנד דה משין. האלבום יצא לאור ב-29 ביוני 2018 על ידי חברות התקליטים ריפבליק רקורדס ווירג'ין EMI. מתוך האלבום יצאו שלושה סינגלים. מידע על האלבום High as Hope באתר MusicBrainz מידע על האלבום High as Hope באתר AllMusic האלבום High as Hope באתר Discogs האלבום High as Hope באתר ספוטיפיי האלבום High as Hope באתר דיזר האלבום High as Hope באתר אפל מיוזיק האלבום High as Hope באתר טיידל ברט שו, אמיל הייני, פלורנס וולש High as Hope, discogs (באנגלית) High as Hope, נבדק ב-2020-05-11
נסרין קדרי (אלבום)

"נסרין קדרי" הוא אלבום הבכורה של הזמרת הישראלית נסרין קדרי. האלבום יצא לאור ב-22 בספטמבר 2014, בהוצאת חברת התקליטים ליאם הפקות. בשנת 2012 זכתה קדרי בתוכנית המציאות "אייל גולן קורא לך", בעקבות כך, זכתה בפרס חוזה ייצוג בחברה של הזמר אייל גולן ליאם הפקות והפקת אלבום בכורה. כבר באותה השנה, החלה קדרי לעבוד על האלבום. ב-19 ביולי הוציאה את הסינגל הראשון מתוכו, וסינגל הבכורה שלה, "מה היא אהבה". בהמשך, הוציאה עוד ארבעה סינגלים מתוך האלבום שזכו להצלחה. בצאת האלבום סיפרה קדרי, "בשנתיים וחצי האחרונות, יחד עם אייל גולן והמנהל שלי חגי אוזן, גיבשנו את הקו המוזיקלי לאלבום, ליקטנו שירים, טקסטים ולחנים והקלטנו שנים עשר השירים שמהווים את האמת הפנימית שלי במוזיקה. האלבום הינו אישי. כל אחד מהשירים מתייחס לפרק כזה או אחר בחיי. אני גאה בתוצאה המוגמרת". האלבום משלב בתוכו שירים בעברית וערבית, שנכתבו, הולחנו והופקו על ידי מפיקים ופזמונאים שונים, בהם תמיר צור, רותם כהן, פאר טסי ושי ראובני. בן שלו מהארץ ביקר את האלבום באופן מעורב באומרו, "המחצית הראשונה של האלבום טובה, ולא בכדי: היא כוללת בעיקר שירים קצביים ואת "אנא בחיבאק" ו"חייאתי". ההסתייגויות מהאלבום מתחילות לצוץ רק במחצית השנייה שלו, שבה הערבית נעלמת כליל והתמטיקה הרומנטית הצפויה מתחילה לעייף. אבל בעידן הסינגל הסלולרי חצי אלבום טוב זה הישג לא מבוטל, ומכיוון שנראה שקדרי היא רצה למרחקים לא קצרים, יש לקוות שבהמשך הדרך, עם קצת יותר ערבית במיקס ועם קאדר כותבים פחות הומוגני מבחינה מחשבתית, היא תוסיף ותשתפר. זהו, עכשיו אפשר לעבור לפרשנויות הפוליטיות, החברתיות, המגזריות והמגדריות". תמיר צור, יעקב למאי, שי ראובני, רביב בן-מנחם, אלי קשת, אבי גוטמן, אריק זנטי האזינו: אלבום בכורה לנסרין קדרי, באתר ‏מאקו‏, 23 בספטמבר 2014 בן שלו, לאן נעלמה הערבית מאלבום הבכורה של נסרין קדרי?, באתר הארץ, 11 באוקטובר 2014